OpenLLM-France/wikimedia huggingface dataset:
# Terenzo

Terenzo zo ur gumun eus Proviñs Parma e rannvro Emilia-Romagna.
# Tereré

Ur glec'h Yerba Mate eo an Tereré. Heñvel a-walc'h ouzh ar mate met prientet e vez gant dour yenn hag en ul lestr un tammig brasoc'h. Evet e vez e Paraguay, Arc'hantina ha Brasil (Mato Grosso del Sul).

## Gwelet ivez

Te
Kafe
Mate
Evaj du
# Teresa

Teresa zo un anv-badez spagnolek, hag anv-badez italianek ivez, skrivet Térésa e portugaleg, hag a glot gant an anv-badez brezhonek Tereza.

## Yezhoù all

* Tareixa e galizeg,
* Tereza, e brezhoneg ha portugaleg,
* Therese, en alamaneg,
* Thérèse, e galleg,
* Theresia, e latin,
* Theresa, e saozneg.

## Tud

* Teresa Cristina, anv meur a vaouez
* Teresa León, anv meur a rouanez pe briñsez
* Teresa Portugal, anv meur a briñsez

### Xvet kantved

* Teresa Ansúrez, pe Teresa León (a-raok 943 - Oviedo, 25 a viz Ebrel 997), pried Sancho Iañ León

### XIvet kantved

* Teresa de León (1083/1085 -Manati Montederramo (Galiza) pe Póvoa de Lanhoso, 11 a viz Du 1130), a oa infantez León ha kontez Portugal. Merc'h vastard ar roue Alfonso VI León hag e bried kleiz Jimena Muñoz e oa. Mamm e oa da Afonso Iañ Henriques, kentañ roue Portugal.

### XVIvet kantved

* Santez Teresa de Jesús, pe Teresa Ávila (Gotarrendura, Ávila, 1515 – Alba de Tormes, 1582), leanez ha santez spagnol.

### XVIIvet kantved

* María Teresa de Austria pe María Teresa de Habsburgo e spagnoleg, pe Maria Theresia von Spanien (1638–1683), pe von Österreich en alamaneg, pe Maria Tereza Spagn,
* Teresa Lubomirska (1685-1712), priñsez polonat

### XVIIIvet kantved

* Teresa Bandettini (1763 – 1837), barzhez italian.
* Teresa Cabarrús (1773-1835), anavezet e galleg evel Thérésa Tallien, dispac'herez c'hall.

### XIXvet kantved

* Teresa Cristina (1822 – 1889), impalaerez Brazil, pried da Pedro II Brazil.

### XXvet kantved

* Ana Teresa Parra Sanojo (1889-1936), anavezet evel Teresa de la Parra, skrivagnerez venezuelat.
* Teresa de Jesús de Los Andes, anv relijiel Juana Fernández Solar (1900–1920), leanez chileat.
* Teresa de Marzo (São Paulo, 1903 — São Paulo, 1986), aerlomanez vrazilian.
* "Anjezë Gonxha Bojaxhiu", anavezet evel Mamm Tereza ("Mother Teresa" e saozneg), ganet en Üsküb, Impalaeriezh otoman (hiriv Skopje, Makedonia) e 1910, ha marvet e 1997 e Calcutta, India, leanez katolik a orin albanat.
* Teresa Berganza, ganet d'ar 16 a viz Meurzh 1935 e Madrid — c'hoariganerez .
* Teresa Teng (1953, Baojhong, Yunlin, Taiwan - 1995, Chiang Mai, Thailand), kanourez taiwanat.
* Teresa Tarouca, kanerez fado.

## Lennegezh

* Teresa Batista Cansada de Guerra, romant gant ar skrivagner braziliat Jorge Amado.

## Filmoù

* Teresa, anv meur a delenovela
** Teresa, en 1959.
** Teresa, en 1989.
** Teresa, en 2010.
* Teresa, film.

## Lec'hanvadurezh

* Teresa , kumun e proviñs Castellón, e Kumuniezh Valencia, (Spagn).

## Pennadoù kar

* María Teresa
* Santa Teresa
# Terenten

Terenten zo ur gumun italian e proviñs Sutirol (anvet ivez proviñs emren Bolzano-Bozen), e Trentino-Alto Adige. 2 847 a dud zo enni o chom.
# Terenura

Terenura :
| Ur par Terenura maculata, luc'hskeudennet en Angra dos Reis (Rio de Janeiro (stad), Brazil). ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Thamnophilidae |
| Anv skiantel ||
| Terenura Cabanis & Heine, 1860 ||
| D'ar vevoniezh e tenn ar pennad-mañ. ||
Terenura a zo ur genad e rummatadur an evned, krouet e 1860 gant an daou evnoniour alaman Jean Cabanis (1816-1906) ha Ferdinand Heine (1809-1894).

## Spesadoù

Daou spesad a ya d'ober ar genad hiziv an deiz :
* Terenura maculata,
* Terenura sicki.
O c'havout a reer e takadoù 'zo eus Suamerika.

## Rummatadur

Betek 2012 e oa ar spesadoù callinota, humeralis, sharpei ha spodiopitla lod eus ar genad ivez : diblaset e oant bet er genad Euchrepomis da-heul labourioù an evnoniour stadunanat Gustavo A. Bravo hag e genseurted.

## Notennoù ha daveennoù

* ↑ (en) Roadennoù IOC World Bird List diwar-benn Thamnophilidae/Terenura (lennet e-barzh d'an 13 a viz Mae 2018).
* ↑ (en) Gustavo A. Bravo, J.V. Remsen Jr., Bret M. Whitney & Robb T. Brumfield, DNA sequence data reveal a subfamily-level divergence within Thamnophilidae (Aves: Passeriformes), Molecular Phylogenetics and Evolution, miz Here 2012, 65 (1) : 287–293.
a vo kavet e Wikimedia Commons.
# Terentia (Cicero)

Terentia (ganet en -98 e Roma ha marvet en 6) a oa ur vaouez pinvidikn hogen a renk izel, e Henroma, eus ar gens Terentia, ha pried ar politikour Cicero.
Hanterc'hoar e oa d'ar vestalenn Fabia. Madoù he devoa, ma c'hallas dimeziñ , war-dro -80--79 d'an alvokad Cicero, ha daou vugel o doe : Tullia, ganet war-dro -78, ha Marcus, ganet en Eost -65.

## Levrlennadur

* Karen Ermete: Terentia und Tullia — Frauen der senatorischen Oberschicht. Lang, Frankfurt am Main 2003, ISBN 3-631-50545-0.
* Susan Treggiari: Terentia, Tullia and Publilia. The Women of Cicero’s Family (Women of the Ancient World). 2007, ISBN 978-0-415-35179-9
# Terentia (Mæcenas)

Terentia a oa pried d'ar politikour roman pinvidik Caius Cilnius Mæcenas en amzer an impalaer roman Augustus. Serc'h e oa ivez d'an impalaer.
Meneget eo e skridoù Lucius Annaeus Seneca, Suetonius, ha Don Cassius.
# Terentius

Terentius (Publius Terentius Afer e latin ), a oa ganet e Kartada war-dro -184 ha marvet e -159, a oa ur barzh farsus latin a orin berber.
C'hwec'h pezh zo bet aozet gantañ.
* Adelphoe (Ar Vreudeur) (160)
* Andria (Plac'h Andros) (-166 )
* Eunuchus (161)
* Heauton Timorumenos (-163 )
* Hecyra (165)
* Phormio (161)

## Arroudoù

* « Homo sum ; humani nil a me alienum puto » : « Un den on, ha n'eus netra denel a ve estren din. » (Heauton Timorumenos, gwerzenn 77)
* « Quot homines, tot sententiae » : « Kement a dud, kement a soñjoù ». (Phormion, 454)
* « Obsequium amicos, veritas odium parit » : « Mignoned a c'hounezer dre lezober, kasoni dre onestiz ». (Andria, 68)
* « Sine Cerere et Libero, friget Venus » : « Hep Keres na Bakus e vez tapet riv gant Gwener ». (Eunuchus)
* « Ovem lupo commisit » : « Fiziet ganit an dañvadez er bleiz ». (Eunuchus)
* « Habet ullum, eam consilio regere non potes » : « N'hallez ket gouarn gant ar poell un dra (ur wreg) ha n'eus enni na poell na muzul ». (Eunuchus)
# Terenzio

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Terenzio zo un anv-badez italianek.

## Yezhoù all

* Terence, e saozneg
* Terenci, e katalaneg

## Tud

* Publio Terenzio Afro, anv italianekaet ar skrivagner latin Publius Terentius Afer, anavezetoc'h evel Terentius;
* Marcus Terentius Varro, ofiser ha skrivagner roman
* Terenzio, eskob Luni ha sant
* Terenzio, eskob Pesaro ha sant
* Terenzio Imola, beleg ha sant

## Oberenn

* Terenzio – pezh-c'hoari italianek gant Carlo Goldoni.

## Pennadoù kar

* Terentianus
# Terentia

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Terentia zo un anv latin, hag ivez
* anv ar gens Terentia, un tiegezh a ouenn uhel e Henroma
* anv teir maouez anavezet eus Henroma
** Terentia (Cicero), pried Cicero
** Terentia (Mæcenas), pried Caius Cilnius Mæcenas
** Terentia Alba, pried da Lucius Otho, mamm d'an impalaer Otho

## Pennad kar

* Terentius
* Terencio, anv-badez spagnolek
* Terenzio, anv-badez italianek
# Sköldmö

Ur Sköldmö (e norseg: skjaldmær [ˈskjɑldˌmɛːz̠], "gwerc'hez-skoed") a oa ur vrezelourez a Lec'hlenn. E gwengelouriezh ar C'hermaned e c'haller he c'havout.
Ar gwerc'hezed-skoed a vez meneget alies er sagaoù, da skwer en Hervarar saga ok Heiðreks hag er Gesta Danorum. O gwelet a c'haller el lennegezh meuriadoù german arall: ar C'hoted, ar Gimbred, hag ar Varcomanned. Ar valkirienned, boudoù gwregel gwengel brezelourezed anezhi, a c'hall bout tennet ag ar gwerc'hezed-se .
Ar gwerc'hezed-skoed a zo arvarus o bezoud mes hervez an enklaskoù diwezhañ eo bet diskleriet gant an henoniour Neil Price o deus bevet evit gwir. Hervez kelennourion arall evel Judith Jesch eh eus un diouer ag anadurioù evit ma c'hallfe bout strolladoù gourdonet a vrezelourezed.

## Daveoù

* ↑ Secrets of the Vikings: Shield Maidens. www.history.com. Diellet er skrid orin d’an 25 January 2016.
* ↑ Anderson (14 September 2017). A Female Viking Warrior? Tomb Study Yields Clues. The New York Times. Kavet : 24 August 2018.
* ↑ Jesch (19 April 2014). Viking women, warriors, and valkyries. blog.britishmuseum.org. Diellet er skrid orin d’an 3 March 2016. Kavet : 10 May 2017.
# Slade

Slade a zo ur strollad sonerien glam rock breizhveuriat bet savet e dibenn ar bloavezhioù tri-ugent e Walsall ha Wolverhampton (Kontelezh Kornôg Midlands, Bro-Saoz).
# Skylla (Megara)

Skylla (Σκύλλα e henc'hresianeg) a oa ur briñsez, merc'h da Nisos, roue Megara, e mojennoù Hellaz kozh. Trubardiñ a reas he zad dre garantez ouzh Minos.

## Mojenn

Kontet eo ar vojenn gant Ovidius er Metamorfozoù. Ar roue Nisos en devoa ur guchennig blev mouk ha ganti e oa difaezhus. Minos, roue Kreta a aloubas rouantelezh Nisos, ha Skylla en gwelas eus mogerioù kêr hag a orgedas kenkent outañ. Evit gounit kalon Minos e fellas dezhi reiñ an trec'h dezhañ o vont da gemer alc'hwez kêr eus kerc'henn he zad d'he reiñ d'he c'haredig Minos.
Heuget e voe an tad gant emzalc'h e verc'h, kuitaat a reas Megara kenkent. Hi a voe troed en evn-mor (ciris), hag he zad a vez atav war he lerc'h, en erer-mor (haliaeetus). (Ovidius VIII, 6-151, esp. 154-151)
Tennañ a ra istor Skylla da hini Komaitho, merc'h Pterelaos.
# Skálholt

Skálholt zo ur gêrig vihan eus Island e kumun Bláskógabyggð, e rannvro Suðurland.
Daoust ma n'eo ket gwall vras eo bet ur gêrig a bouez en istor ar vro. Adalek ar Grennamzer ha betek 1785 e oa, asambles gant Hólar, sez unan eus an eskoptioù a oa en Island, hag unan eus kreizennoù sevenadurel ha politikel ar vro. Skol gentañ ar vro a voe savet eno. Er bloavezh 1550 eo e Skálholt e voe lakaet d'ar marv eskob katolik diwezhañ Island, Jón Arason, eskob Hólar. Diwezhatoc'h, e 1784, e voe kaset an eskopti eus Skálholt da Reykjavík.
a vo kavet e Wikimedia Commons.
# Slava Ukraini

Enor da Ukraina! (ukraineg: Слава Україні!, romanekadur: Slava Ukraini!, LFE: [ˈsɫaʋɐ ʊkrɐˈjinʲi]) zo un droienn ukrainek kement hag ur youc'h saludiñ, deuet da vezañ un arouez eus rezistañs ha riegezh Ukraina ouzh an tagadennoù estren. Implijet e vez evel youc'h brezel gant Nerzhioù lu Ukraina. Alies e vez respontet gant "Enor d'an harozed!" (ukraineg: Героям слава!, romanekadur: Heroiam slava!, IPA: [ɦeˈrɔjɐm ˈsɫaʋɐ]).
Ar frazenn a zo bet implijet da gentañ e penn kentañ an XX$^{vet}$ kantved gant doareoù disheñvel, kroget e oa da vezañ brudet en Ukraina e-kerzh Brezel Dieubidigezh Ukraina etre 1917 ha 1921. An doare respont "Enor d'an harozed!" a zo deuet war-wel e-kerzh ar brezel dieubidigezh pe nebeut amzer goude er bloavezhioù 1920 e-touez broadelourien Kevre Broadelourien Ukraina.

## Eil Brezel-bed

E-kerzh Dalc'herezh Polonia gant Alamagn goude miz Gwengolo 1939, an aozadurioù ukrainian o devoa tennet gounid eus ar mare evit kas da benn obererezhioù lies ha dont da vezañ kreñvoc'h-kreñvañ. Obererezhioù Aozadur ar Vroadelourien Ukrainan a oa liammet ouzh labourioù ar C'homite Kreiz Ukrainan hag ar skourroù lec'hel harpet gant Alamagn an Trede Reich. Gant an amzer o redek e oa bet diazez ganedigezh ur gwir spered broadel e-touez Ukrainiz er Gouarnamant hollek hag implijet e voe ar youc'h Slava Ukraini gant an holl dud. E miz Gouhere 1940, un Ukrainian a skrive ar pezh a wele e tiriad Włodawa: n'hon eus ket gwelet en hon buhez ur yaouankiz war ar maez ken desket hag aozet. Pep bugel o tremen dirazomp a sav e zorn en ur youc'hal: "Gloar da Ukraina".
E miz Ebrel 1941 en tiriad dalc'het gant Alamagn e Kraków, izili yaouankañ an OUN a oa disrannet diouzh ar peurrest eus ar strollad evit sevel un aozadur nevez, anvet OUN-B evit ober dave d'ar penn politikel Stepan Bandera. Ar strollad a oa unan faskour oc'h adkemer gizioù ar strolladoù-se gant ur salud faskour hag ar frazenn embannet "Enor da Ukraina!" hag ar respont a oa d'ober a oa "Enor d'an harozed!".

## Aloubadeg Ukraina gant Rusia e 2022

An droienn a zo bet mil brudet e-touez ar soudarded eus Ukraina hag o harperien evit reiñ kalon goude Aloubadeg Ukraina gant Rusia e 2022. Al lugan zo ledet dre ar bed-holl dre kengred gant Ukraina.
Implijet eo bet alies gant politikourien Ukraina evel ar prezidant Volodimir Zelenskiy. Implijet eo bet alies ivez gant pennoù bras ar bed evel Ursula von der Leyen, penn ar c'homision europat, Kentañ-ministr ar Rouantelezh-Unanet, Boris Johnson, Kentañ ministrez Zeland-Nevez Jacinda Ardern, Mark Rutte, Kentañ-ministr an Izelvroioù, Kentañ-ministr Kroatia, Andrej Plenković, degemennerez Stadoù-Unanet Amerika, Nancy Pelosi pe Barbara Woodward c'hoazh e-kerzh ur brezegenn dirak Aozadur ar Broadoù Unanet. Implijet eo bet alies gant ar mediaoù evel The Times.
# Slavonia

Slavonia (kroateg: Slavonija) a zo ur rannvro istorel eus reter Kroatia. Osijek eo ar gêr vrasañ.

## Liammoù diavaez

a vo kavet e Wikimedia Commons.
# Skynet (Terminator)

Skynet zo ur speredegezh kalvezel niverennel diazez e bed ar Frañchiz Terminator. Bez eo enebour daonet an denelezh o klask lazhadegañ Mab-Den. Ne vez ket gwelet alies Skynet er frañchiz, Skynet a zo ur program niverennel deuet da vezañ emren hag a zo en em ledet e milionoù a urzhiataerezhioù dre ar bed; dre-se ez eo deuet da vzañ galloudus kalz muioc'h evit na oa e posublderioù diazez. Krouerien Skynet o deus klasket talañ outañ en aner. Evit dreistbevañ, Skynet en deus kroget da lazhadegañ an denelezh. Implijet e vez gant Skynet an holl objedoù niverennel a zeu da vezañ ul lodenn esu ar rouedad. Goude bezañ bannet misiloù nukleel e-pad an Judgment Day, Skynet a implijo hag a grouo robotoù lies evit lazhañ peurrest an denelezh: dronoù, mekanikoù brezel, android ha cyborg (dreist-holl doare Terminator), ha kement program urzhiataer posubl.
Skynet a soñj e vez ret dezhañ difenn ar bed evel ma z'eo bet urzhiet dezhañ met evit dont a-benn e vez ret lazhañ an holl dud.
Skynet a zo bet gwelet evit ar wech kentañ ouzh ur skramm er film Terminator Salvation embannet e 2009. Dremm an aktourezh saoz Helena Bonham Carter eo a voe implijet. Ur wech e voe tu gwelet Skynet en un doare gwirion, er film Terminator Genesys embannet e 2015, c'hoariet e oa gant an aktour saoz Matt Smith ha gant stumm un Terminator T-5000.

## A-raok an Judgment Day

Skynet zo ur speredegezh kalvezel niverennel savet gant an United States Armed Forces evit gwellaat difennerezh ar vro. Savet eo bet gant miles Bennett Dyson hag e skipailh skiantourien. Skynet a oa bet savet evel ur sistem spiañ ha kelaouiñ liammet gant nerzhioù difenn Stadoù-Unanet Amerika. E-penn an holl teknologiezhoù difenn betek ar c'hirri-nij Northrop Grumman B-2 hag ar misiloù nukleel stadunanat. Pal krouidigezh Skynet a oa da reiñ lamm d'ur c'hwitadennoù denel posubl.
# Sleaford Mods

Un daouad sonerezh post-punk saoz eo Sleaford Mods, bet krouet e 2007 e Nottingham. Er strollad e kaver ar c'haner Jason Williamson hag, abaoe 2012, ar soner DJ Andrew Fearn. Brudet int evit o doare sonerezh rap ha minimalist hag evit ur sell c'hwerv a zegasont diwar-benn Breizh-Veur, he sevenadur ha buhez ar rummadoù micherel e marevezh tenn strishadurioù ekonomikel, boulc'het gant Thatcher. Meur a bladenn o deus bet embannet.

## Istor

Ganet eo Williamson d'an 10 a viz Du 1970, ha savet e Grantham, e Lincolnshire (etre Cambridge ha York). Awenet eo bet gant sevenadur ar Mods hag ar strollad hip-hop amerikan Wu-Tang Clan. Tremenet o deus kalzig amzer o sevel sonerezh hep na raje gwall verzh.
Kroget e voe gant ar raktres Sleaford Mods pa ginnigas Simon Parfrement, ur mignon da Williamson, lakaat e vouezh war sonerezh hañval ouzh ar bladenn Roni Size. Da gentañ o doa dibabet envel ar raktres "That's Shit, Try Harder", met cheñchet e voe dodenn evit komz eus Sleaford, ur gêr eus Lincolnshire, nepell diouzh Grantham. Gant Simon Parfrement, e krouas Williamson ar strollad da gentañ hag e labouras asambles gant un ijinour studio e Rubber Biscuit Studio e Nottingham war o feder fladenn gentañ. Dibabet e voe gant Parfrement lakaat Andrew Fearn da fardañ tonioù evit ar bladenn Wank e 2012. Hogen derc'hel a rae Parfrement da c'hoari ur perzhig er strollad evel luc'hskeudenner hag evel pourchaser kehentiñ mediaoù. Ober a reas Williamson anaoudegezh gant Fearn evit ar wech kentañ e 2009 goude bezañ klevet anezhañ o c'hoari an DJ en ur c'hlub bihan e Nottingham anvet ar Chameleon, ma oa o seniñ e donioù dezhañ awenet gant ar grime.
# Serinus

Serinus :
| Serinus pusillus, luc'hskeudennet e Kazakstan. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Fringillidae |
| Anv skiantel ||
| Serinus Koch, 1816 ||
| D'ar vevoniezh e tenn ar pennad-mañ. ||
Serinus a zo ur genad e rummatadur an evned, krouet e 1816 gant an naturour alaman Carl Ludwig Koch (1778-1857).

## Spesadoù hag an isspesadoù anezhe

Eizh spesad golvaneged a ya d'ober ar genad :
* Serinus alario
** S. a. alario ha leucolaemus,
* Serinus canaria,
* Serinus canicollis
** S. c. canicollis, griseitergum ha thompsonae,
* Serinus flavivertex
** S. f. flavivertex, huillensis ha sassii,
* Serinus nigriceps,
* Serinus pusillus,
* ar seran penn melen (Serinus serinus),
* Serinus syriacus.
Eizh (8) isspesad dezhe en holl.

## Notennoù ha daveennoù

* ↑ (en) Roadennoù IOC World Bird List diwar-benn Fringillidae/Serinus (lennet e-barzh d'an 23 a viz Eost 2017).
a vo kavet e Wikimedia Commons.
# Serio (departamant)

Departamant ar Serio a oa un departamant er Repubblica Cisalpina, e Republik Italia, hag e Rouantelezh Italia, adal 1797 betek 1815. Kemer a reas anv ar stêr Serio ha Bergamo e oa ar penn-lec'h.
Krouet e voe kerkent hag an 9 a viz Gouere 1797, pa voe savet ar Repubblica Cisalpina, ha dont a reas da vezañ proviñs Bergamo pa voe savet ar rouantelezh Regno Lombardo-Veneto e 1815.
# Serious Black

Serious Black zo ur strollad Power-Metal savet e miz Genver 2014. Holl e izili a gemer perzh e strolladoù ha raktresoù all..

## Istor

Hervezo o devoa komzet Roland Grapow ha Mario Lochert diwar-benn ar sonerezh d'an 23 a viz Eost 2013 pa dremene ar "Ripollet Rock Festival". Lochert en devoa soñjet sevel ur strollad a c'hwec'h hag en devoa gouniet Grapow (a sone gant Masterplan d'ar c'houlz-se) heuliiñ e vennozh. Goude e zistro da vMünchen e pellgomzas Lochert d'e vignon Thomen Stauch, hag en devoa kejet gant Jan Vacik ha Dominik Sebastian da gregiñ da vat e miz Genver 2014 e Dreamsound Studios e München. War-lerc'h bezañ achuet ar c'henaozadur o devoa kavet ar c'haner svedat Urban Breed a zo o chom er Stadoù-Unanet.
Un deiz a-raok deroù an Dro eus Bremen en devoa kemennet ne vo ket Roland Grapow ha Thomen Stauch o soniñ ganto. Roland Grapow (rak akoufennoù) a vo erlec'hiet gant Bob Katsionis (Firewind), ha Thomen Stauch (rak droug ar skoaz) gant Ramy Ali (Freedom Call). Sonadeg kentañ ar strollad a voe d'ar 16 a viz Genver 2015 e Bremer Aladin.
E kreiz Genver 2015 e teuas er-maez an album kentañ As Daylight Breaks, embannet gant AFM Records. Ar pezhioù Sealing My Fate und I Seek No Other Life a oa bet embannet gant lañs war YouTube. An album a dizhas an 61vet renk war an Deutschen Albumcharts. Un hanter bloavezh diwezhatoc'h e Gwengolo 2016 e teuas er-maez an eil album anvet "Mirrorworld". Evit an droiad-se e teuas Alex Holzwarth da soniñ toumperezh. An album "Magic" a heulias en Eost 2017. O labourat e oa Bob Katsionis war un album nevez gant Firewind, neuze e voe erlerc'hiet eñ gant Christian Münzner e-pad an droiad-se. E fin ar bloavezh 2017 e oa peurachu un album akoustik ganto anvet "First Light".
E miz Mae 2018 e kemennjont eo degemeret ganto Ramy Ali a zo tabouliner nevez ar strollad a vo ganto goude en doa mennet Alex Holzwarth mont kuit.

## Pladennoù

* 2015: As Daylight Breaks
* 2016: Mirrorworld
* 2017: Magic
* 2017: First Light (Acoustic)
* 2020: Suite 226
* 2022: Vengeance is Mine
* 2024: Rise of Akenathon

## Liammoù diavaez

* Lec'hienn ofisiel
* https://www.setlist.fm/setlists/serious-black-5bd81f74.html?page=2
* https://www.facebook.com/seriousblackofficial/posts/1565510727026926
* https://www.blabbermouth.net/news/serious-black-featuring-former-helloween-blind-guardian-members-tilburg-concert-footage/
* https://www.serious-black.com/#!media/ch28
# Sericulus

Sericulus :
| Sericulus chrysocephalus, ur par luc'hskeudennet e Park broadel Lemington (stad Queensland, Aostralia). ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Ptilonorhynchidae |
| Anv skiantel ||
| Sericulus Swainson, 1825 ||
| D'ar vevoniezh e tenn ar pennad-mañ. ||
Sericulus a zo ur genad e rummatadur an evned, krouet e 1825 gant an evnoniour saoz William Swainson (1789-1855).

## Spesadoù

Pevar spesad golvaneged a ya d'ober ar genad :
* Sericulus ardens,
* Sericulus aureus,
* Sericulus bakeri,
* Sericulus chrysocephalus.
O c'havout a reer en Aostralia (S. chrysocephalus hepken) hag e Ginea Nevez.

## Notennoù ha daveennoù

* ↑ (en) Roadennoù IOC World Bird List diwar-benn Ptilonorhynchidae/Sericulus (lennet e-barzh d'an 9 a viz Mae 2018).
a vo kavet e Wikimedia Commons.
# Serieg

Ur yezh hokanek eus skourr ar yezhoù salinanek-seriek eo ar serieg (seri; cmiique iitom e serieg) komzet gant ar bobl Seri, anezhi un 800 den o chom e div gêriadenn war aodoù stad Sonora e Bro-Vec'hiko (2000).

## Gwelet ivez

* Yezhoù hokanek
# Serina (Lombardia)

Serina zo ur gumun eus Italia, e proviñs Bergamo, e rannvro Lombardia.
# Serilophus lunatus

Serilophus lunatus :
| Serilophus lunatus : ur barez. Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Eurylaimidae |
| Genad : | Serilophus |
| Anv skiantel ||
| Serilophus lunatus (Gould, 1834) ||
| D'ar vevoniezh e tenn ar pennad-mañ. ||
Serilophus lunatus a zo ur spesad golvaneged eus kerentiad an Eurylaimidae. Ar spesad nemetañ an hini eo er genad Serilophus.

## Boued

Bevañ a ra diwar divellkeineged, amprevaned dreist-holl.

## Annez hag isspesadoù

Al labous a gaver an nev isspesad anezhañ :
* Serilophus lunatus aphobus,
* Serilophus lunatus elisabethae,
* Serilophus lunatus impavidus,
* Serilophus lunatus intensus,
* Serilophus lunatus lunatus,
* Serilophus lunatus polionotus,
* Serilophus lunatus rothschildi,
* Serilophus lunatus rubropygius,
* Serilophus lunatus stolidus
e koadegi Bangladesh, Bhoutan, India, Indonezia, Kambodja, Laos, Malaysia, Myanmar, Nepal, Sina, Thailand ha Viêt-Nam.

## Liammoù diavaez

* Serilophus lunatus war lec'hienn an International Union for Conservation of Nature (IUCN)..

## Notennoù ha daveennoù

* ↑ N'en deus al labous anv boutin ebet testeniekaet e brezhoneg evit poent.
* ↑ Serilophus lunatus war al lec'hienn Avibase.
a vo kavet e Wikimedia Commons.
# Serilophus

Serilophus :
| Serilophus lunatus, treset gant Gould & Richter. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Eurylaimidae |
| Genad : | Serilophus |
| D'ar vevoniezh e tenn ar pennad-mañ. ||
Serilophus a zo ur genad e rummatadur an evned, bet krouet e 1837 gant ar skiantour saoz William Swainson (1789-1855).

## Spesadoù

N'eus nemet ur spesad er genad-mañ : Serilophus lunatus.
# Serino

Serino zo ur gumun en Italia, e proviñs Avellino e Campania.